Na temelju članaka članka 29. stavak 2. Zakona o poljoprivrednom zemljištu («Narodne novine» broj 20/18, 115/18, 98/19 i 57/22), dobivene prethodne suglasnosti Ministarstva poljoprivrede, šumarstva i ribarstva (KLASA: 945-01/25-01/14, URBROJ: 525-06/180-25-3 od dana 18. travnja 2025. godine) i članka 45. Statuta Općine Antunovac («Službeni glasnik Općine Antunovac» broj 2/13, 3/18, 7/19, 3/20 i 2/21)Općinski načelnik Općine Antunovac dana 28. svibnja 2025. godine, donosi

**PRIJEDLOG ODLUKE**

**o donošenju Izmjena i dopuna Programa raspolaganja poljoprivrednim zemljištem**

**u vlasništvu Republike Hrvatske na području Općine Antunovac**

Članak 1.

 Donose se Izmjene i dopune Programa raspolaganja poljoprivrednim zemljištem u vlasništvu Republike Hrvatske na području Općine Antunovac izrađene sukladno odredbama Zakona o poljoprivrednom zemljištu («Narodne novine» broj 20/18, 115/18, 98/19 i 57/22), odredbama Pravilnika o dokumentaciji potrebnoj za donošenje programa raspolaganja poljoprivrednim zemljištem u vlasništvu Republike Hrvatske («Narodne novine» broj 98/22 i 110/24) te u skladu s uputom i dobivenom prethodnom suglasnosti Ministarstva poljoprivrede, šumarstva i ribarstva, kao i razmatranim primjedbama zaprimljenima tijekom javnog uvida.

 Članak 2.

 Izmjene i dopune Programa raspolaganja poljoprivrednim zemljištem u vlasništvu Republike Hrvatske na području Općine Antunovac iz članka 1. sastavni su dio ove Odluke i objavit će se u «Službenom glasniku Općine Antunovac».

Članak 3.

 Ova Odluka stupa na snagu osmog dana od dana objave u «Službenom glasniku Općine Antunovac».

## KLASA: 320-02/24-01-03

URBROJ: 2158-8-01-25-28

## Antunovac, 28. svibnja 2025. godine

 OPĆINSKI NAČELNIK

 Davor Tubanjski, bacc. ing. agr.